CELEX: 22012D0134
Language: da
Date: 2012-07-13 00:00:00
Title: Det Blandede EØS-udvalgs afgørelse nr. 134/2012 af 13. juli 2012 om ændring af bilag XIII (Transport) til EØS-aftalen

8.11.2012   
            
            
               DA
            
            
               Den Europæiske Unions Tidende
            
            
               L 309/15
            
         DET BLANDEDE EØS-UDVALGS AFGØRELSE
   Nr. 134/2012
   af 13. juli 2012
   om ændring af bilag XIII (Transport) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XIII til aftalen blev ændret ved Det Blandede EØS-Udvalgs afgørelse nr. 113/2012 af 15. juni 2012 (1).
            
         
               (2)
            
            
               Kommissionens forordning (EU) nr. 72/2010 af 26. januar 2010 om fastlæggelse af procedurer for gennemførelse af Kommissionens inspektioner på luftfartssikkerhedsområdet (2) blev indarbejdet i aftalen ved Det Blandede EØS-udvalgs afgørelse nr. 75/2010 (3).
            
         
               (3)
            
            
               Med henblik på at sikre en ensartet gennemførelse af forordning (EU) nr. 72/2010 i hele Det Europæiske Økonomiske Samarbejdsområde, bør bilag XIII ændres for at fremme samarbejdet mellem Kommissionen og EFTA-Tilsynsmyndigheden —
            
         VEDTAGET DENNE AFGØRELSE:
   Artikel 1
   I punkt 66hc (Kommissionens forordning (EU) nr. 72/2010) i bilag XIII til aftalen foretages følgende ændringer:
   
               1)
            
            
               Den nuværende tilpasning ændres til tilpasning a).
            
         
               2)
            
            
               Følgende tilpasning indsættes efter tilpasning a):
               
                           »b)
                        
                        
                           I artikel 6, stk. 2, tilføjes følgende:
                           »Kommissionen og EFTA-Tilsynsmyndigheden kan ved deres respektive inspektioner anmode om deltagelse af nationalt kontrolpersonale fra henholdsvis EFTA-staternes lister og EU-medlemsstaternes lister.
                           Kommissionen og EFTA-Tilsynsmyndigheden kan ved deres respektive inspektioner opfordre hinanden til at deltage som observatør.« «
                        
                     
         Artikel 2
   Denne afgørelse træder i kraft den 14. juli 2012, forudsat at alle meddelelser er indgivet til Det Blandede EØS-udvalg, jf. aftalens artikel 103, stk. 1 (4).
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 13. juli 2012.
      
         
            På Det Blandede EØS-udvalg vegne
         
         Atle LEIKVOLL
         
            Formand
         
      
   
   
      (1)  EUT L 270 af 4.10.2012, s. 37.
   
      (2)  EUT L 23 af 27.1.2010, s. 1.
   
      (3)  EUT L 244 af 16.9.2010, s. 32.
   
      (4)  Ingen forfatningsmæssige krav angivet.